LT Europos Sąjungos oficialusis leidinys C 172/16

Prancūzijos vyriausybės pranešimas dėl 1994 m. gegužės 30 d. Europos Parlamento ir Tarybos direktyvos 94/22/EB dėl leidimų žvalgyti, tirti ir išgauti angliavandenilius išdavimo ir naudojimosi jais sąlygų (1)

(Pranešimas apie prašymą išduoti išskirtinį leidimą, vadinamą „Permis de Donzacq“, žvalgyti skystus arba dujinius angliavandenilius)

(Tekstas svarbus EEE)

2009/C 172/09

2008 m. gruodžio 12 d. įmonės Egdon Resources (New Ventures) Ltd, kurios pagrindinė buveinė yra Suite 2, 90-96 High Street, Odiham Hampshire, RG29 1LP, Anglija; Sterling Resources (UK) Ltd, kurios pagrindinė buveinė yra Harbour Court, Compass Road, North Harbour, Portsmouth, Hampshire PO6 4ST, Anglija; Nautical Petroleum Plc, kurios pagrindinė buveinė yra Northumberland House, 15 Petersham Road, Richmond, Surrey TW10 6TP, Anglija; Malta Oil Pty, kurios pagrindinė buveinė yra Ground Floor (West), 225 St George Terrace, Perth, Western Australia 6000, Australija; pateikė prašymą gauti leidimą penkerius metus žvalgyti skystus arba dujinius angliavandenilius (vadinamą „Permis de Donzacq“) maždaug 218 kvadratinių kilometrų teritorijoje, apimančioje Landų departamento dalį.

Šio leidimo perimetras sudarytas iš dienovidinių ir lygiagrečių, einančių per toliau geografinėmis koordinatėmis apibūdintas viršukalnes (NTF, Paryžiaus dienovidinis):

Viršukalnės Ilguma Platuma A 3,40 ° V 48,40 ° Š B 3,50 ° V 48,40 ° Š C 3,50 ° V 48,50 ° Š D 3,60 ° V 48,50 ° Š E 3,60 ° V 48,60 ° Š F 3,40 ° V 48,60 ° Š

Prašymų pateikimas ir leidimo suteikimo kriterijai

Pirminio prašymo ir konkurencinių prašymų pateikėjai turi tenkinti sąlygas, nustatytas 2006 m. birželio 2 d. Nutarimo Nr. 2006-648 dėl kalnakasybos leidimų ir požeminio saugojimo leidimų 4 ir 5 straipsniuose (2006 m. birželio 3 d.Prancūzijos Respublikos oficialusis leidinys).

Suinteresuotosios įmonės gali per 90 dienų nuo šio pranešimo paskelbimo dienos pateikti konkurencinį prašymą, remdamosi taisyklėmis, aprašytomis „Pranešime apie kalnakasybos leidimų išdavimą Prancūzijoje“, paskelbtame 1994 m. gruodžio 30 d. Europos Bendrijų oficialiojo leidinio C 374 11 puslapyje, ir nustatytomis Nutarimu 2006-648 dėl kalnakasybos leidimų ir požeminio saugojimo leidimų. Konkurenciniai prašymai siunčiami už Kalnakasybą atsakingam ministrui nurodytu adresu.

Pirminiam prašymui ir konkurenciniams prašymams taikomi pirmiau minėto nutarimo 6 straipsnyje nustatyti kalnakasybos leidimų suteikimo kriterijai, o sprendimai dėl jų bus priimti ne vėliau kaip 2010 m. gruodžio 19 d.

Veiklos ir jos sustabdymo sąlygos bei reikalavimai

Pareiškėjų prašoma remtis Kalnakasybos kodekso 79 ir 79.1 straipsniais ir 2006 m. birželio 2 d. Nutarimu Nr. 2006-649 dėl kalnakasybos, požeminio saugojimo darbų ir kasyklų bei požeminio saugojimo tvarkos (2006 m. birželio 3 d.Prancūzijos Respublikos oficialusis leidinys).

Papildomos informacijos galima gauti šiuo adresu: Ministère de l’écologie, de l’énergie, du développement durable et de l’aménagement du territoire (Direction générale de l'énergie et climat, Direction de l'énergie, Sous-direction de la sécurité d'approvisionnement et des nouveaux produits énergétiques, bureau exploration production des hydrocarbures), Arche de La Défense Paroi Nord 92055 La Défense Cedex, (Tel. +33 140819537, faksas +33 140819529)

Minėtas įstatymų ir kitų teisės aktų nuostatas galima rasti tinklalapyje http://www.legifrance.gouv.fr

(1) OL L 164, 1994 6 30.